Taxicerini

Taxicerini er en liten gruppe (stamme) av biller som hører til familien kortvinger.

Utseende 
Små (de nordiske artene 3-3,5 millimeter), avlange, mørke kortvinger. Kroppen er nokså smal, dekkvingene er bredere enn resten av kroppen. Hodet er rundet med ganske små fasettøyne, antennene tydelig klubbeformede. Pronotum er rundet, dekkvingene jevnbrede og forholdsvis lange (til Aleocharinae å være). Bakkroppen er langstrakt og litt spoleformet, beina middels lange.

Levevis 
I alle fall slekten Halobrecta lever på havstrender, der de kan finnes under oppskylte alger. Slekten Taxicera forekommer i Himalaya, så den er åpenbart ikke begrenset til havstrender.

Systematisk inndeling 
Disse slektene har tidligere vært plassert i Athetini, som de ligner.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Taxicerini Lohse, 1989
 Slekten Discerota Mulsant & Rey, 1873 - én art
 Slekten Halobrecta C.G. Thomson, 1858 - 8 arter, 2 i Norge
 Slekten Taxicera Mulsant & Rey, 1873 - 24 arter

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Kortvinger
Småkortvinger
Biller formelt beskrevet i 1989
Dyr formelt beskrevet av Gustav Adolf Lohse